Tutlayt Tamaziɣt ha-tt-an deg unnar n uselmed d usedwel; maca amawal i yettusmersen deg yiɣerbazen mazal-it la yettecrurud, urɛad yufi tissas iɣef ara yers. Ahil n uselmed n tmaziɣt d aɣlif n uselmed wid it-id-yettheyyin d imussnawen n tanga, maca uguren ttbanen-d deg unnar, iselmaden semrasen amawal id-gemren seg tseddawit, yiwen n usileɣ, yiwen n ugerdas id-ɣran, ahil n uselmed yiwen-is, maca nufa-d amgired.